《题糜朝英园居》
元代·刘崧

城东园居隐者家，五亩十疃连桑麻。老人自浴丹井药，稚子重种青门瓜。

花边酌酒惊雨过，湖上吟诗愁日斜。昔贤高蹈可同调，莫遣风尘侵鬓华。

作者简介：（1321—1381）元末明初江西泰和人，原名楚，字子高。洪武三年举经明行修，授兵部职方司郎中，迁北平按察司副使。坐事谪输作，寻放归。十三年召拜礼部侍郎，擢吏部尚书。寻致仕归。次年，复征为国子司业，卒于官。谥恭介。博学工诗，江西人宗之为西江派。有《北平八府志》、《槎翁诗文集》、《职方集》。